cyanic-selkie/wikianc huggingface dataset:
Blougespikkelde tamarin
Identifikasie
Die vis word tot 42 cm lank. Aanvanklik is die onvolwasse vis en die volwasse wyfies oranje-bruin met horisontale rye klein, blou kolletjie smet blou rante op die lyf en vinne. Daar is blou strepe met dun donker rante op die kop; partykeer straal hulle uit vanaf die oë. Die volwasse visse is blou-groen met 'n olyf-groen kop en 'n kenmerkende ligte groen breë streep oor die voorste gedeelte van die lyf. Die klein onvolwasse vissies is lig olyf of bruin kleurig.
Die jong vissies maak seegras na deur daarmee saam te dryf, daarom staan hulle ook bekend as die graslipvis. Die vis leef in rotsagtige kus areas en aflandige riwwe in water wat 1 tot 30m diep is, hulle verkies vlakker riwwe waar die water meer onstuimig is. Hulle is alleenlopers, soms kom hulle in pare voor en selfs klein groepies, dan is daar gewoonlik 'n volwasse mannetjie naby. Die vis begraaf homself in die sand gedurende die nag vir veiligheids redes of selfs in die dag as dit bedreigd word. Die vis is energiek en is gedurigdeur op soek na wurms en klein ongewerweldes.
Stavanger
Stavanger lê op 'n skiereiland in die noorde van die tradisionele Jæren-distrik in die Wes-Noorse provinsie (fylke) Rogaland en vorm 'n stedelike munisipaliteit (kommune).
Stavanger het al vroeg 'n belangrike rol in die Noorse geskiedenis gespeel. Naby die Hafrsfjord het koning Harald I Hårfagre in 872 'n oorwinning oor sy mededingers behaal en die Koninkryk van Noorweë sodoende verenig.
Die stad het sy ekonomiese welvaart oorspronklik aan olyfolie te danke gehad - dit was sedert die vroeë 20ste eeu 'n belangrike bestanddeel vir ingeblikte sprotte en het van Stavanger sowat 'n eeu lank 'n beduidende sentrum van die visverwerkingsbedryf gemaak.
Nadat die Amerikaanse oliemaatskappy Phillips in 1969 Ekofisk, die destyds grootste olieveld van Europa sowat 300 kilometer voor die Suidwes-Noorse kus met tans omstreeks dertig olieplatforms ontdek het, is Stavanger se ekonomie deur die oliebedryf oorheers, en die stad staan intussen as die "Oliehoofstad van Noorweë" bekend. Die grootste maatskappy in Noord-Europa, Statoil, het hier sy hoofkwartier. Stavanger dien as die ekonomiese basis en vervoersentrum vir olieplatforms en tenkskepe, maar ook as die vermaaklikheidsentrum vir die werkers van die oliebedryf.
Stavanger is saam met Liverpool (Verenigde Koninkryk) aangewys as Europa se Kulturele Hoofstad van die Jaar 2008.
Klimaat
duimnael|links|250px|Die Breivatnet-meer in die middestad van Stavanger Stavanger het danksy sy ligging aan die Atlantiese Oseaan 'n tipiese seeklimaat. Die stad kry dwarsdeur die jaar baie reën, tog bereik die jaarlikse neerslae nie die gemiddelde van Vestlandet nie. Van die neerslae val as sogenaamde "nat lug" (Noors: fløyelsregn). Stavanger is vanweë sy onbeskermde geografiese ligging in die herfs en in Januarie dikwels aan aansienlike Noordsee-storms blootgestel. Die winters is relatief mild met min sneeuvalle, terwyl die kwik in die somer bo die gemiddelde van Noorweë styg. Wintertemperature daal nouliks benede -4 °C, en in die somer word daar selde temperature van meer as 24 °C aangeteken. Die klimatiese gegewens van Stavanger se weerkundige instituut word op 'n weerstasie op die Sola-lughawe aangeteken en verskil ietwat van die stadsgebied se klimaat.
Die gemiddelde jaarlikse temperatuur in Stavanger is 7,4 °C met 'n gemiddelde jaarlikse reënval van 1 180 millimeter. Hierdie gegewens is in die tydperk tussen 1961 en 1990 op die Sola-lughawe aangeteken.
Die klimaat langs die kus van Nord-Jæren word deur die Golfstroom getemper en is aansienlik warmer as dié van ander plekke op dieselfde breedtegraad soos byvoorbeeld die suidpunt van Groenland. Op die langste dag van die jaar gaan die son eers enkele minute voor elf uur saans onder, terwyl dit om een uur snags donker word en die dag reeds om drie uur breek. In die winter is die daglig beperk tot tussen nege uur soggens en vier uur namiddags.
Ekonomie
Stavanger is dekades lank met gepreserveerde vis vereenselwig. Reeds vanaf die middel van die 19de eeu is hier nywerhede gestig waar gerookte sprotte in olyfolie op groot skaal ingeblik en as sardiene na ander lande uitgevoer is. Die plaaslike visbedryf het selfs 'n jarelange regstryd oor die naam sardiene gevoer wat al vroeër deur ander visprodusente gebruik is. Uiteindelik is Stavanger se sprotte as "haringsardiene" en "sprottesardiene" verkoop. In die periode tussen 1880 en 1920 het die visbedryf die plaaslike ekonomie oorheers. Daar is gewoonlik handarbeid gebruik om vis te piekel, te rook, te verpak en te verseël. Naas die sowat vyftig visfabrieke was daar nog 'n groter aantal ondersteunende nywerhede sodat ruim twee derdes van die plaaslike mannekrag op een of ander manier van die visbedryf afhanklik was.
Die grootste plaaslike oliemaatskappy, die staatsbeheerde Statoil, het sy hoofkwartier in die voorstad Forus tussen Stavanger en Sandnes. Ander belangrike instellings en maatskappye sluit die Noord-Atlantiese Verdragsorganisasie (NAVO) se Joint Warfare Centre in Jåttå en Skagen Funds in. Die laasgenoemde fondsmaatskappy, wat in 1993 in Stavanger gestig is, het tot een van die grootstes in die land gegroei en beheer reeds bates ter waarde van meer as 100 miljard Noorse kroner.
Kulturele lewe
Stavanger staan in Noorweë vir sy ryk kulturele lewe bekend. Die stad is saam met Rogaland, Sandnes en Liverpool Europa se Kulturele Hoofstad in 2008. Stavanger beskik oor 'n aantal musea en versamelings van plaaslike en nasionale betekenis wat in 2005 altesaam 201 551 besoekers gelok het. Die Noorse Oliemuseum (Noors: Norsk Oljemuseum), die enigste van sy soort in Europa, was die gewildste museum met 67 400 besoekers. Die museum, wat oos van die stadsentrum geleë is, verduidelik met sy uitstalling hoe ruolie en gas miljoene jare gelede ontstaan het. Daarnaas word die eksplorasie, ontginning, verwerking en gebruik van ruolie asook die geskiedenis van die Noorse oliebedryf behandel.
Argeologiese vondse uit die hele provinsie word in die Argeologiese Museum (Arkeologisk museum i Stavanger) in Våland vertoon wat in 2005 39 529 besoekers gelok het.
Die Rogaland Kunsmuseum (Rogaland Kunstmuseum) naby Mosvannet beskik oor 'n aantal bekende kunswerke, waaronder die grootste versameling van werke deur die Noorse skilder Lars Hertervig (1830-1902), asook skilderye van ander beroemde skilders soos Edvard Munch, Christian Krogh, Eilif Peterssen en Harriet Becker. Die versameling sluit daarnaas talle werke van Kitty Kielland en ander Rogalandse kunstenaars soos Knud Baade, Nicolai Ulfsten, Carl Sundt-Hansen, Olaf Lange en Åge Storstein. Die kunsmuseum het in 2005 31 997 besoekers gelok.
Lorraine Bracco
Lorraine Bracco (gebore 2 Oktober 1954) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Goodfellas (1990), Medicine Man (1992), en The Basketball Diaries (1995), en in die televisiereeks The Sopranos (1999).
Stavanger
Kulturele lewe
Die Stavanger Museum beskik naas sy hoofgebou in die Muségaten 16 oor verdere afdelings soos die Seevaartmuseum van Stavanger (Stavanger Sjøfartsmuseum), die Noorse Blikmuseum (Norsk Hermetikkmuseum), Ledaal, die Breidablikk-museum, die vroeëre hospitaal en huidige museum Den kombinerede Indretning, die Noorse Grafiese Museum (Norsk Grafisk Museum) en die Noorse Kindermuseum (Norsk Barnemuseum).
16 Desember
16 Desember is die 350ste dag van die jaar in die Gregoriaanse kalender (351ste in skrikkeljare). Daar volg nog 15 dae in die res van die jaar.
Velibor Topić
Velibor Topić (gebore 1970) is 'n Engelse akteur. Hy is bekend vir sy rolle in die rolprente The Saint (1997), Kingdom of Heaven (2005), Kingsman: The Secret Service (2014), en Mission: Impossible - Fallout (2018).
Kaapstad-stadion
Die Kaapstad-stadion (Engels: Cape Town Stadium, Xhosa: Inkundla yezemidlalo yaseKapa ) in Kaapstad, Suid-Afrika, is 'n stadion wat gebou is met die oog op die 2010 Sokkerwêreldbeker. Gedurende die beplanningsfase is daar na die stadion verwys as die Afrika Rennaisance-stadion en die stadion wat afgebreek is om plek te maak vir die Kaapstad-stadion was bekend as die Groenpunt-stadion.
Parker Posey
Parker Posey (gebore 8 November 1968) is 'n Amerikaanse aktrise en skryfster. Sy is bekend vir haar rolle in die rolprente Scream 3 (2000), Blade: Trinity (2004), Superman Returns (2006), en The Eye (2008).
Pelle Falk Krusbæk
Pelle Falk Krusbæk (gebore 11 Julie 2006) is 'n Deense akteur. Hy is bekend vir sy rolle in die rolprente Familien Jul (2014) en The Christmas Family 2 (2016), en in die televisiereekse Rita (2012) en Kanonkongen Freja (2016).
Hoërskool Vorentoe
Hoërskool Vorentoe is 'n hoërskool in Rossmore, Johannesburg. Die skool is in Studentelaan, naby die Universiteit van Johannesburg se Kingsway-kampus geleë. Die skool is veral bekend vir die Westdenedam-ramp, wat 42 leerders se lewe op 27 Maart 1985 geëis het.
Geskiedenis
Die skool is op 17 Januarie 1938 as die Rossmore Junior Hoërskool geopen. Die idee vir 'n junior hoërskool was nuut in Suid-Afrika, 'n formaat wat van die V.S.A. oorgeneem is.
Oorspronklik is slegs 'n hoofgebou opgerig. Sommige klaskamers het nie eens lessenaars gehad nie en leerlinge moes op die vloer sit. Die invloei van leerders van ander skole was só groot, dat sommige kinders na hulle oorspronklike skole teruggestuur moes word.
Die pad, Brooklands Laan (tans Akademieweg) het destyds reg voor die skool verbygeloop. Die geraas van die voertuie het egter onderrig bemoeilik. Die terrein was steil, klipperig en nie vir georganiseerde sport geskik nie. Die terrein is geleidelik opgevul en later kon bogrond ingery word. Die skool se seuns het ingespring en self die kikoejoegras geplant. Daarna kon sportvelde ontwikkel word. Dit was egter 'n paar keer van hulle ontneem, totdat RAU en die skool grond uitgeruil het, wat die skool met die huidige sportvelde gelaat het.
Op 16 Januarie 1951 het die skool amptelik 'n hoërskool geword en die leerders het tot 600 toegeneem. Nuwe klaskamers moes vinnig gebou word. Die nuwe skoolwapen is ook gedurende dié tyd ontwerp. Die skool se eerste matrieks het hulle eindeksamen in 1953 afgelê.
Die naam, Hoërskool Vorentoe, is later na 'n voorgestel van die adjunkhoof, mnr C.A. van der Walt, aangeneem. Dit was die leuse van die Cottesloe-skool. In 1994 is dit na 'n parallelmediumskool verander, waarna die naam na Hoërskool Vorentoe High School gewysig is. Eindelik het die skool eentalig Engelsmedium geword.
Phalaborwa
Vroeëre geskiedenis
Die dorp is bo-op 'n groot vulkaniese pyp wat ongeveer 2 000 miljoen jaar gelede tydens 'n vulkaniese uitbarsting gevorm is. Die Mmakao-stam het hierdie pyp ontdek en dit ook vroeër ontgin. Hulle het later suidwaarts weggetrek, maar het toe weer teruggekeer. Die naam Phalaborwa beteken blykbaar "Dis beter hier as in die Suide" in Noord-Sotho, verwysend na die rustigheid wat inwoners hier gevind het ná hul skermutselinge met ander stamme (Zoeloes en Swazi's) verder suid. Die Mmakao-stam staan van toe af ook bekend as die Ba-Phalaborwa.
Mynbou
Die myne van Phalaborwa ontgin minerale soos fosfaat, koper, vermikuliet en yster uit die erts wat in die vulkaniese pyp voorkom. Die oppervlakte van hierdie pyp beslaan 20 km². Daar is 'n reusagtige oopgroefmyn met 'n oppervlakte van 1.5 km by 2.5 km wat so diep is dat die hoogste kantoorgebou van Johannesburg nie bo sou uitsteek as dit onder in die oopgroefmyn gestaan het nie.
Ekotoerisme
Toerisme en wildlewe speel 'n dominante rol in die lewe van dié dorp. Dit is die enigste dorp in Suid-Afrika wat grens aan die Nasionale Krugerwildtuin en die Mosambiekse grens is net twee ure se ry weg. Phalaborwa lê op die oomblik soos 'n eilandtjie omring deur talle wildreservate en natuurbewaringsgebiede. Die Wildtuin se Phalaborwahek is slegs 2 km oos van die dorp, en vele ander privaatreservate is noord, wes en suid hiervan geleë. Verskeie vulstasies, groot supermarkte en restaurante in die dorp maak dit moontlik vir 'n koel lafenis vir die keel asook puik etes voordat die pad na die Krugerwildtuin aangepak word.
Die Hans Merensky Gholflandgoed is op die rand van die dorp uitgelê. Nabygeleë natuurskoonaantreklikhede is Blyderivierspoort, die Drie Rondawels, God's Window en Bourke Luck se kolkgate; die Tzaneen vrugteplase en Hoedspruit se wildplase kan binne 'n dagreis besoek word.
Omgewing
Die dorp is bekend vir sy warm winters, slegs 5°C laer as die gemiddelde somertemperatuur van 31°C.
Chalinula hooperi
Chalinula hooperi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 2000 deur Bakus & Nishiyama.
Johanna Braddy
Johanna Braddy (gebore 30 Augustus 1987) is 'n Amerikaanse aktrise. Sy is bekend vir haar rolle in die rolprente The Grudge 3 (2009), Easy A (2010), en The Collection (2012), en in die televisiereeks Video Game High School (2012).
Quechua (volk)
Die Quechua (Quechua: Qhichwa runa) is 'n kollektiewe term vir die inheemse etniese groepe van Suid-Amerika wat Quechua as moedertaal praat. Quechua word deur tussen 10 en 11 miljoen mense in die Andesstreek van Argentinië, Bolivië, Ecuador en Peru gepraat. Die Quechua het nooit of 'n skaars kollektiewe identiteit ontwikkel, omdat die verskeie Quechua-variëteite onderling moeilik verstaanbaar is.
Quechua was die amptelike taal van die uitgestrekte Inka-ryk en die uitbreiding van dié taal het met die uitbreiding van dié ryk gepaard gegaan. Sommige inheemse etniese groepe, soos die Chanca, die Huanca en die Cañari, het reeds voor die uitbreiding van die Inka-ryk 'n Quechua-variëteit gepraat. Hulle was vyande van die Inka-ryk en het die ryk se uitbreiding teengestaan. Tydens die Spaanse verowering van die Inka-ryk het hulle die Spanjaarde teen die Inka-ryk ondersteun.
Adewale Akinnuoye-Agbaje
Adewale Akinnuoye-Agbaje (gebore 22 Augustus 1967) is 'n Britse akteur, skrywer, en regisseur. Hy is bekend vir sy rolle in die rolprente Pompeii (2014) en Suicide Squad (2016), en in die televisiereeks Lost (2004).
Pip Torrens
Pip Torrens (gebore 2 Junie 1960) is 'n Engelse akteur. Hy is bekend vir sy rolle in die rolprente The Remains of the Day (1993), Tomorrow Never Dies (1997), Pride & Prejudice (2005), en Star Wars: The Force Awakens (2015).
Selena Gomez
Selena Marie Gomez (gebore 22 Julie 1992 in Grand Paire, Texas, VSA) is 'n Amerikaanse sangeres, aktrise en modeontwerpster. Sy het bekend geword vir haar rol as Alex Russo in die Disney-sitkom Wizards of Waverly Place. Gomez speel ook in verskeie rolprente en het gasrolle in 'n aantal TV-reekse gespeel. Sy het verskeie albums saam met haar musiekgroep, Selena Gomez & the Scene opgeneem. Sy het ook haar eie klerereeks, Dream Out Loud, en doen graag vrywilligerswerk. Sedert 2008 is Gomez 'n UNICEF-ambassadeur, die jongste ambassadeur wat UNICEF tot dusver gehad het. In Mei 2012 loods se haar eerste parfuum, "Selena Gomez: The Debut Fragrance"."Selena Gomez" is ook een van die mees bekende sangers met haar liedjies soos haar eerste No.1 op die hot billboard 100 "Lose you to love me" wat gaan oor haar verhouding met Justin Bieber.
Pond sterling
Die pond sterling (Engels: Pound sterling, Kornies: Peuns sterling, Iers-Gaelies: Punt steirling, Manx-Gaelies: Punt Sostynagh, Skots: Poond sterling, Skots-Gaelies: Punnd Sasannach, Wallies: Punt sterling, Frans: Livre sterling; ook Britse pond of kortweg pond) is die geldeenheid van die Verenigde Koninkryk en die afhanklike gebiede Falkland-eilande (saam met die Falklandse pond), Gibraltar (saam met die Gibraltarese pond), Guernsey (saam met die pond sterling van Guernsey), die Eiland Man (saam met die Manx pond), Jersey (saam met die Pond Sterling van Jersey), Sint Helena, Ascension en Tristan da Cunha (saam met die Sint Heleense pond in Sint Helena en Ascension) en Suid-Georgië en die Suidelike Sandwicheilande (saam met die Falklandse pond). Die amptelike ISO-kode is GBP en die valutateken is £.
Die Britse pond is die oudste geldeenheid ter wêreld wat steeds in omloop is, asook die vierde belangrikste geldeenheid wat op internasionale markte verhandel word (ná die Amerikaanse dollar, die Europese euro en die Japannese jen) en die derde belangrikste globale reserwe-geldeenheid. Sy waarde is die hoogste van alle belangrike geldeenhede, met 'n wisselkoers van meer as 19 ZAR in Julie 2015.
Teruaki Kurobe
Teruaki Kurobe (gebore 6 Maart 1978) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Pond sterling
Geskiedenis
Die oorspronge van die pond sterling strek terug tot 760 toe die silwerpennie in omloop gebring is en vinnig in alle Angel-Saksiese koninkryke as geldeenheid aanvaar is. Die oorspronklike ontwerp van suiwer silwermuntstukke is in 1158 gewysig, en nuwe munte, wat as pond sterling bekend gestaan het, is van 92,5 persent silwer geslaan. Silwerpennies was die enigste muntstukke in Engeland voordat die sjieling in 1487 ingevoer is en twee jaar later ook die pond.
Die eerste banknote, wat deur goud in plaas van silwer gedek is, is in 1694 uitgereik, en een jaar later is die Bank van Engeland as een van die eerste sentrale banke ter wêreld gevestig. Nog tot in 1855 was alle banknote handgeskrewe en eers daarna is oorgeskakel na die drukpers.
In die vroeë 20ste eeu het steeds meer lande begin om hul geldeenhede deur fisieke goud te dek. Die invoering van 'n goudstandaard het vir die eerste keer in die geskiedenis die ruil van een geldeenheid teen 'n ander moontlik gemaak. Die wêreldhandel het vervolgens 'n omwenteling ondergaan. Die Verenigde Koninkryk het die goudstandaard amptelik in 1816 aanvaar, al was dié stelsel de facto reeds sedert 1670 in gebruik. Die waardestyging in die Britse pond, wat daaruit voortgespruit het, het aanleiding gegee tot 'n tydperk van aansienlike ekonomiese groei wat tot in 1914 sou voortduur.
Chalinula limbata
Chalinula limbata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 1818 deur Montagu.
Line Kruse
Line Kruse (gebore 3 Augustus 1975) is 'n Deense aktrise. Sy is bekend vir haar rolle in die rolprente Emma's Shadow (1988), The Green Butchers (2003), en A Family (2010), en in die televisiereeks Follow the Money (2016).
2014 Chinese Grand Prix
Die 2014 Formule Een Chinese Grand Prix is op 20 April 2014 op die Shanghai Internasionale Renbaan in China gehou. Dit was die vierde wedren van die kampioenskapseisoen en is deur Lewis Hamilton in sy Mercedes gewen.
Azerbeidjanse manat
Die manat is seder 15 Augustus 1992 die geldeenheid van Azerbeidjan, toe dit die Russiese roebel vervang het. Dit word opgedeel in 100 qəpik. Die amptelike ISO-kode is AZN en die valutateken is.
duimnael|regs|400px|Manat muntstukke
Takuya Yamada
Takuya Yamada (gebore 24 Augustus 1974) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Kolvin-stekelpaling
Die Kolvin-stekelpaling (Aethiomastacembelus vanderwaali) is 'n varswater vis wat voorkom in die Okavangorivier en boonste gedeelte van die Zambezirivier. In Engels staan die vis bekend as die Ocellated spiny eel.
Voorkoms
Die vis lyk baie soos die Langstert-stekelpaling maar het minder stekels op die rug, die kop is groter en die kleure van die vis is helderder. Die kleure wissel van olyf bruin tot donker bruin of swart en die vis word tot 180 mm lank.
Habitat
Die vis leef in rotsagtige stroomversnellings in skeure en vreet insekte vanaf die rotse.
Matzikama Plaaslike Munisipaliteit
Matzikama is die mees noordelike plaaslike owerheid in die provinsie Wes-Kaap, binne die gebied van die Weskus-distriksmunisipaliteit. Dit word begrens deur die Atlantiese Oseaan in die weste, die Namakwa-distriksmunisipaliteit in die noorde, die Cederberg Plaaslike Munisipaliteit in die suide en die provinsie Noord-Kaap in die ooste.
Laura Post
Laura Post is 'n Amerikaanse aktrise. Sy is bekend vir haar rol in die televisiereeks Justice League Action (2016).
1 November
1 November is die 305ste dag van die jaar (306ste in skrikkeljare) in die Gregoriaanse kalender, met nog 60 dae oor.
Chalinula loosanoffi
Chalinula loosanoffi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 1958 deur Hartman.
Conrad Veidt
Conrad Veidt (22 Januarie 1893 – 3 April 1943) was 'n Amerikaanse akteur, regisseur, en vervaardiger. Hy was bekend vir sy rolle in die rolprente The Cabinet of Dr. Caligari (1920), The Man Who Laughs (1928), Casablanca (1942), en All Through the Night (1942).
Matzikama Plaaslike Munisipaliteit
Die hoofdorp is Vredendal, met ander belangrike dorpe Vanrhynsdorp, Klawer, Koekenaap, Strandfontein, Doringbaai en Lutzville. Die totale oppervlak van die munisipaliteit is sowat 5 549 km². Die naam is ontleen aan die Matsikammaberge, sowat 10 km suid van Vanrhynsdorp, tussen die Troe-Troe en Wiedourivier.
Matzikama is die enigste munisipaliteit in Suid-Afrika wat Afrikaans as eerste taal gebruik.
Nedersettings
Nedersettings in die munisipaliteit sluit in:
Wapen
Die wapen is: Ingeboë kepersgewys verdeel van groen en silwer, in die skildhoof regs 'n silwer druiwetros goud gestengel en geblaar, links 'n madelief gestengel en geblaar van goud, en in die skildvoet vyf golwende blou dwarsbalke, daaroorheen 'n kreef van natuurlike kleur; op 'n skildhoof 'n voorstelling van die Maskamberg van goud. Die helmteken is 'n groen en goud muurkroon en die wapenspreuk is Prosperitas per labor.
Polisiestasies
Polisiestasies is op Vredendal, Vanrhynsdorp, Klawer, Lutzville en Doringbaai beskikbaar.
Gesondheid
Benewens klinieke op die meeste dorpe, is die enigste provinsiale hospitaal op Vredendal.
Media
Radio Namakwaland saai daagliks uit van Vredendal en het 'n Christelike inslag. Ons Kontrei is 'n weekblad wat op Vredendal uitgegee word, terwyl die Swartland en Weskus Herald van 2006 tot 2008 weekliks 'n uitgawe vir die Olifantsrivier-gebied gepubliseer het. Die Herhald is opgevolg deur die weekblad Tempo, met sy hoofkantoor op Vredendal.
Besienswaardighede
Die gebied word jaarliks druk besoek deur blommekykers, wat spesifiek hierheen kom om die pragtige lenteblomme te bekyk, of op pad is na Namakwaland, noord van Matzikama.
Taiga
’n Taiga is ’n streek wat gekenmerk word deur koue en vogtige naaldwoude. Dit is een van die 14 WWF-biome. Die Russiese woord тайга, wat naaldwoud beteken, kom uit Mongools en Turkse tale.
Die taiga-gebiede vorm saam die grootste bosgebied op aarde: dit sluit in groot dele van Skandinawië, Kanada en Rusland. Dit is die noordelikste gebied waar bome voorkom. Sowat 80 persent van bome in die vogtige bosgebiede van die taiga bestaan uit naaldbome soos denne-, lorke- en sparbome wat uitstekend teen die koue winters bestand is. Daar kom egter ook berke-, populier- en wilgerbome voor.
Veen en daarmee saamgaande plante kom ook hier voor en bedek die grootste deel van die binneland van Kanada en Noord-Rusland. In die grond is baie koolstof in die vorm van plantreste. Daar word gevrees dat wanneer die gebiede warmer word, metaan vrygestel sal word wat die kweekhuiseffek sal verhoog. .
Die bodem van die taiga is vanweë die plantegroei baie suur: wanneer die naalde wat van die bome val kompos word, skei dit ’n suur af wat ander soorte bome verhinder om te groei.
Die taiga word deur die boomgrens van die toendra, wat noord daarvan geleë is, geskei en toon ten opsigte van plantegroei 'n sekere kontinuïteit oor Noord-Amerika en Noord-Eurasië. Die geslote bosse gaan na die noorde geleidelik oor in 'n oop plantegroei met verspreide bome, totdat ook dit uiteindelik plek maak vir 'n begroeiing van lae heideagtige en kruidagtige plante en struike, wat met die aangrensende toendra-plantegroei ooreenstem.
Ook die windkant van die kruine van die heuwels of hellings is meestal boomloos. Die suidelike grens van die taiga is nie so skerp nie. In Europa maak die boreale naaldbos suidwaarts stadig plek vir gemengde woude, waarin geleidelik steeds meer loofbome voorkom, en in die suidooste vir bossteppe en steppe. In die VSA is groot dele van die naaldwoude in die noorde na die koms van die Blankes vernietig, en die eens uitgestrekte woude van Noord-Kanada het ook byna heeltemal verdwyn.
Hoewel die jaarlikse neerslag in die boreale woude nie meer as 350 tot 500 mm is nie, kan die klimaat vanweë die geringe verdamping en die groot hoeveelhede smeltwater tog as vogtig beskou word. Die grond droog ook selde uit. Die aktiewe laag van die grond is gedurende die winter gewoonlik permanent tot op 'n diepte van 2 m bevrore (permafrostgrond), maar danksy die dik laag sneeu bly die grondtemperatuur ongeveer op -7˚C. Weens die koue en die gepaardgaande relatief klein aantal grondorganismes verrot die afgevalle naalde baie stadig.
Hulle vorm 'n dik tapyt op die bosgrond en wanneer dit uiteindelik verrot het, vorm dit 'n ruwe humus. Vanweë die groot hoeveelhede smeltwater is die boonste laag van die grond heeltemal uitgeloog en het dit gevolglik 'n asgrys kleur (podsolgrond).
Kai Alexander
Kai Alexander (gebore 1997) is 'n Britse akteur. Hy is bekend vir sy rolle in die televisiereekse Catastrophe (2015) en The Stranger (2020).
Taiga
Flora en Fauna
Die taigalandskap word deur 'n reëlmatige afwisseling van naaldwoude en moerasbosse bepaal. Op plekke waar die water stagneer vanweë 'n ondeurlatende ondergrond (permafrost) en/of 'n gebrek aan voldoende reliëf, kom onder meer wilge (Salix), populiere (Populus) en berke (Betula) voor. Verder is groot dele deur hoog – of laagveen, waarin verskeie spesies segge (Carex), wolgras (Eriophorum) en veenmosse (Sphagnum) oorheers, of deur natuurlike weiding en oop water bedek.
Die hoë waterstand in die lente, wat die deurlugtiging van die grond belemmer, en die sneeubedekking wat eers laat in die seisoen smelt, is van die faktore wat hierdie boomlose gras en kruidagtige plantegroei veroorsaak. Die relatief kort groeityd vir plante en die lae wintertemperature verskaf aan die naaldbome 'n gunstige mededingingsposisie ten opsigte van die loofhoutspesies, wat meer warmte en 'n langer groeityd nodig het.
Die soortesamestelling is in die naaldwoud van die Europese gebied armer as in die Asiatiese en Amerikaanse deel. Dit is die gevolg van die groter vermindering gedurende die ystyd van die oorspronklike Tersiêre flora in die westelike dele van Eurasië as in Oos-Asië en Amerika. Van Noorweë tot aan die Oeral oorheers veral die Skotse den (Pinus sylvestris), fynspar (Picea abies) en Picea excelsa. In die Oos-Siberiese deel word die klimaat van wes na oos al hoe meer kontinentaal en die donker Siberiese bosse bestaan oorwegend uit fynsparre, Picea obovata, Abies sibirica en Pinus cembra.
In die uiterste ooste van die kontinent oorheers bladwisselende larikse, onder meer Larix sibirica en Larix dahurica, wat nog beter teen die koue bestand is. Noord van die boomgrens word dwergden (Pinus pumila), wat naverwant is aan Pinus sibirica maar 'n baie digte groeivorm as aanpassing by die koue het, aangetref. In die gebiede waar die kans op kwaai ryp die grootste is, met ander woorde in valleie en diep komme, kom daar geen naaldbosse voor nie (jong sparre en silwersparre is baie gevoelig vir ryp).
Daar oorheers die kleinblarige loofbome, soos die papierberk (Betula papyrifera) en Populus tremuloides, wat ook langs die riviere en op plekke met 'n swak afwatering die oorheersende plantegroei is. In sulke gevalle kom dit gewoonlik voor saam met die swartspar (Picea mariana), 'n trae groeier wat in honderde jare net 'n paar meter hoog word. Verder oos neem die blomverskeidenheid toe. In Hokkaido (Japan) oorheers silwersparre die plantegroei.
Larikse is ook kenmerkend vir die Asiatiese naaldwoude (byvoorbeeld Larix japonica en Larix dahurica). In die Noord-Amerikaanse bosse kom die dennespesies (Pinus) baie minder voor, en veral silwersparre, fynsparre en, in mindere mate larikse, oorheers. Daar kan ook van wes na oos weer 'n geleidelike verandering in die soortesamestelling gesien word. Die digte begroeiing van die groen naaldbome veroorsaak gedurende die hele jaar 'n diep skadu op die bosgrond.
Die gevolg hiervan is 'n deurgaans yl, soms heeltemal afwesige ondergroei. In die Skandinawiese naaldwoude word, na gelang van die grondsoort, lokale klimaats- en ander faktore, in die ondergroei jakkalsbessies (Vaccinium vitis-idaea), gewone bosbessies (Vaccinium myrtillus) of struikheide (Calluna vulgaris) en korsmosse, of wit klawersuring (Oxalis acetosella) en ander kruide aangetref. Kenmerkend vir die Europese boreale naaldbos is onder meer ook die linnaeusklokkie (Linnaea borealis), die sewester (Trientalis europaea), die orgidee Listera cordata en (in die weste) Cornus suecica.
Die diere in die taiga moet aangepas wees by strawwe, lang winters en tye van voedselskaarste. Baie spesies trek weg, soos die baie watervoëls en ander diere wat net gedurende die somerseisoen die taiga bevolk. Baie van hulle leef uitsluitend van insekte, wat juis in die somer in besonder groot getalle voorkom.
Ander, soos die taiga-papegaai (Perisoneus infaustus), eet enigiets. Die belangrikste planteters is knaagdiere, in die Noord-Amerikaanse woude onder meer die bewer (Castor fiber), en 'n paar hertsoorte. Die knaagdiere vorm die vernaamste prooi vir vleiseters soos wolwe, linkse en marters. Die uitgestrekte bosse herberg ook nog bere en in Siberië ook tiers (Panthera tigris). Net soos in die toendra toon die bevolkingsgetalle van die taigabewonende diersoorte sterk periodieke skommelings.
Russell Tovey
Russell Tovey (gebore 14 November 1981) is 'n Engelse akteur. Hy is bekend vir sy rolle in die rolprente The History Boys (2006), Grabbers (2012), en ''The Pirates! Band of Misfits (2012), en in die televisiereeks Being Human'' (2008).
17 Desember
17 Desember is die 351ste dag van die jaar in die Gregoriaanse kalender (352ste in skrikkeljare). Daar volg nog 14 dae in die res van die jaar.
Geboortes
duimnael|regs|190px|[[Marlise Joubert.]]
Norihiro Nishi
Norihiro Nishi (gebore 9 Mei 1980) is 'n Japannese sokkerspeler. Hy het vir die Japanse nasionale sokkerspan uitgedraf.
Kathleen Bradley
Kathleen Bradley (gebore 10 Januarie 1951) is 'n Amerikaanse aktrise. Sy is bekend vir haar rolle in die rolprente Harlem Nights (1989), Friday (1995), en The Antiquity, en in die televisiereeks Grey's Anatomy (2005).
Chalinula milnei
Chalinula milnei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Blumenthaler SV
Blumenthaler SV   is 'n sokkerklub uit Bremen in die deelstaat Hansestad Bremen in Duitsland. Blumenthal is 'n stadsdeel in die noordelike gedeeltes van Bremen.
Geskiedenis
Die klub is in 1919 gestig deur lede wat op 6 Junie 1919 weggebreek het by die klub Fußballverein Blumenthal. Die klub het later by die Duitse Arbeidersportvereniging (ATSB) aangesluit en is in 1933, saam met alle ander klubs wat by die ATSB geaffilieer was, deur die Nazi’s ontbind. In 1936 is die klub egter weer herstig as ASV Blumenthal . Die klub het hierna sy beste jare beleef, deur in 1937 na die Gauliga Neder-Sakse op die hoogste vlak van die Duitse sokkerstruktuur te promoveer en sewe seisoene op die hoogste vlak deur te bring (na 'n herstrukturering in 1942 in die Gauliga Weser-Ems), tot met die ontbinding van die Gauligas deur die Geallieerdes. Die klub het sy grootste prestasie in 1944 behaal toe hy die Bremen-groep van die Gauliga gewen het, voor sy beroemde stadsgenoot SV Werder Bremen. Die klub het toe op die ou end 2de in die Gauliga-kampioenskapsuitspeelwedstryde geëindig, na SpVgg Wilhelmshaven 05.
Na die Tweede Wêreldoorlog kon die klub nie weer hierdie hoogtes bereik nie. Met die verbanning van die Nazi-party het die klub weer sy oorspronklike naam aangeneem. Die klub het verskeie seisoene in die 1940’s en 1950’s in die Amateurliga op die tweede vlak meegeding en 'n paar keer die ''2. Amateurliga Bremen'' gewen, maar kon nie sukses behaal in die uitspeelwedstryde om promosie nie.
Die klub het tussen 1974 en 1980 5 keer die hoofrondte van die DFB-Pokal gehaal en sy beste vertoning gelewer in 1975, toe die tweede rondte gehaal is.
Tussen sukses en middelveld (sedert 2005)
In 2006 het die eerste span die 18de LOTTO Meesters gewen vir die Haake Beck Cup (vandag: LOTTO Meesters vir die Sparkasse Bremen Cup), die nie-amptelike Bremen binnenshuise kampioenskap in vandag se Bremen ÖVB Arena teen Werder Bremen se O23. In 2015 is vandag se LOTTO Meesters weer gewen. Dié keer is die mededinger Bremer SV in die eindstryd geklop.
In 2014, 2016, 2018 en 2020 is die toetrede tot die DFB-Pokal gemis nadat die Blumenthalers die eindstryde vir die Lottobeker verloor het. In die eerste twee eindstryde het Bremer SV onderskeidelik 1-0 en 3-0 gewen, terwyl BSC Hastedt in 2018 die oorhand 3-0 gehad het. In 2020 het die Blumenthaler SV misluk ná 'n 2-2 gelykop in gewone tyd op strafskoppe met 4: 5 by die Bremen kampioene en streeksliga bevorder FC Oberneuland.
Flemming Krøll
Flemming Krøll (gebore 18 November 1954) is 'n Deense akteur. Hy is bekend vir sy rolle in die rolprent Oviri (1986) en in die televisiereekse Kromans mad på 25 minutter (2004) en Twist & Shout (2004).
Rooioogtiptol
Die rooioogtiptol (Pycnonotus nigricans) is 'n algemene, amper endemiese standvoël en plaaslike nomade in dorre savanne, rivierbos en tuine. In Engels staan die voël bekend as die Black-fronted bulbul of die African red-eyed bulbul.
Voorkoms
Die voël word 19 cm lank en weeg 22 tot 36 gram. Die rooi oogkring is kenmerkend van die spesie.
Voortplanting
Hierdie voëls lê 3 eiers op 'n slag. Die eiers is pienk getint met donker merke daarop.
Verspreiding en woongebied
Die spesie word in Namibië, Botswana en die westelike dele van Suid-Afrika in rivierbos en in droë struikgewasse naby water aangetref. Daar is twee subspesies:
Memel
Memel kan na een van die volgende verwys:
Jay Ali
Jay Ali is 'n Britse akteur. Hy is bekend vir sy rolle in die rolprent The Illegal (2019) en in die televisiereekse Daredevil (2015), The Purge (2018), en Carnival Row (2019).
Pleknaamsveranderinge
Pleknaamsveranderinge kan na die volgende verwys:
Harry Treadaway
Harry Treadaway (gebore 10 September 1984) is 'n Engelse akteur. Hy is bekend vir sy rolle in die rolprente City of Ember (2008), Cockneys vs Zombies (2012), The Lone Ranger (2013), en Honeymoon (2014).
Chalinula molitba
Chalinula molitba is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 1949 deur De Laubenfels.
Alastair Bruce
Alastair Bruce (1972-) is ’n Suid-Afrikaanse skrywer. Sy distopiese eerste roman, Wall of Days, het Amazon se invloedryke Rising Star-prys in 2011 gewen. Sy tweede roman, Boy on the Wire, is in 2015 uitgegee. Hy werk tans aan sy derde roman.
Bruce is in 1972 in Port Elizabeth gebore, maar word in Kaapstad groot waar hy dan ook 'n meestersgraad in literatuur verwerf. Hy verlaat Suid-Afrika vir die Verenigde State, maar emigreer in 1997 na die Verenigde Koninkryk. Hy woon tans in Buckinghamshire, Engeland.
Die hoofkarakter van Wall of Days is Bran, wat al tien jaar op 'n eiland gewoon. Hy is daar in ballingskap van diegene wie se leier hy was, en hy merk die dae teen die muur van sy grot af. Op 'n dag gebeur iets wat sulke sterk herinneringe by Bran oproep dat hy homself oorreed om terug te keer, selfs al beteken dit dat hy teregstel sal word. Die vriendskap van 'n kind anker hom soos hy die verskriklike dade waarvoor hy aanspreeklik is herleef.
Sumqayit
Sumqayit (Azerbeidjans: Sumqayıt; ook bekend as Sumgait of Sumgayit) is die derde grootste stad in Azerbeidjan. Volgens die 2009-sensus het die stad 'n bevolking van 309 446 gehad en 'n oppervlakte van 80 km².
Toshiya Fujita
Toshiya Fujita (gebore 4 Oktober 1971) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Sufe Bradshaw
Sufe Bradshaw (gebore 16 April 1986) is 'n Amerikaanse aktrise en vervaardiger. Sy is bekend vir haar rolle in die rolprente Dance Flick (2009) en Star Trek (2009), en in die televisiereekse ER (1994) en Veep (2012).
Markie Post
Markie Post (4 November 1950–7 Augustus 2021) was 'n Amerikaanse aktrise en vervaardiger. Sy was bekend vir haar rolle in die rolprent There's Something About Mary (1998) en in die televisiereekse Night Court (1984) en Transformers Prime (2010).
Dwaalboeke
Dwaalboeke (Engels: BookCrossing, BC, BCing, of Bxing), is die gebruik om 'n boek in 'n openbare plek te laat sodat dit deur iemand anders gevind, gelees en dan ook weer in die openbaar "vry te laat" en sodoende deel te word van 'n ontwikkelende "wêreldwye biblioteek". Die konsep van dwaalboeke is gewild gemaak deur die webruimte BookCrossing.com wat deur Ron Hornbaker geskep is. Via hierdie webwerf kan 'n gebruiker registreer waarna 'n unieke BCID (boek-ID) nommer vir elke boek wat die gebruiker wil "vrylaat" gegenereer word. Die nommer word voor in die boek aangebring wat dit moontlik maak om deur middel van die webruimte die boek se "reis" deur die land en die wêreld te volg. Die uiteindelike doel van die proses is om 'n wêreldwye biblioteek tot stand te bring waarin miljoene boeke regoor die wêreld gratis tussen mense sirkuleer.
Martin Weinek
Martin Weinek (gebore in Leoben, 30 Junie 1964) is 'n Oostenrykse akteur, wynmaker, entrepreneur en vermaakkunstenaar, wat waarskynlik die beste bekend is om sy rol in die televisiereeks Inspector Rex (as inspekteur Fritz Kunz).
Dwaalboeke
Geskiedenis
Ron Hornbaker het die idee uitgedink gedurende Maart 2001, geïnspireer deur geldnoot moniteringstelsels. Die webruimte is ongeveer vier weke later geloods op 17 April 2001. Sedertdien het dit gegroei tot 'n wêreldwye beweging. In Augustus 2004 het die Concise Oxford Dictionary die woord "bookcrossing", in hierdie woordeboek ingesluit. Gedurende Mei 2013 het die webruimte meer as 1 855 000 geregistreerde lede (slegs ongeveer 10% van die geregistreerde lede is egter aktief) en 9 710 000 geregistreerde boeke.
Chick Vennera
Chick Vennera (gebore 27 Maart 1947) is 'n Amerikaanse akteur en assistentregisseur. Hy is bekend vir sy rolle in die rolprente Thank God It's Friday (1978), Evasive Action (1998), en Intrepid (2000), en in die televisiereeks Vega$ (1978).
Martin Weinek
Weinek het drama gestudeer van 1983 tot 1986 onder professor Peter P. Jost.
Dwaalboeke
Proses
Na die registrasie van 'n boek, word 'n uitdruk waarin die BCID (BookCrossing ID) en dwaalboek informasie voor in die boek geplak. Die boek kan nou in 'n openbare plek gelaat word vir iemand anders om dit te vind. Indien die daaropvolgende vinders hul kommentaar op die webblad laat, is dit vir die "vrylater" moontlik om die reise van die boek en die lesers se kommentaar daarop te volg.
Martin Weinek
Van 1986 af was hy deel van Group 80 van die teaters in Wenen en het 'n klein rolletjie vertolk in die rolprent Nachsaison, waarin hy 'n hysbakassistent was.
Dwaalboeke
Polemiek
In 2003 word BookCrossing gekritiseer deur skrywer Jessica Adams wat beweer dat die waarde van boeke verminder word deur die dwaalboek konsep. Sy beweer dat die verskynsel sal aanleiding gee tot laer boekverkope en gevolglik 'n vermindering in die outeursaandeel wat aan skrywers betaal word. Die meeste dwaalboekers verwerp hierdie argument. Hulle beweer die verskynsel bring ander soorte boeke tot die deelnemers aan die dwaalboekkonsep se aandag. Volgens diegene moedig die webwerf meer mense aan om lees as 'n stokperdjie op te neem en dat lede selfs boeke wat hulle geniet het aankoop om "vry te laat". In Maart 2005 het Caroline Martin, besturende direkteur van die uitgewers HarperPress in 'n toespraak gesê dat die uitgewersbedryf in 'n geheel sy eie potensiële Napster-krisis in die gesig staar as gevolg van die groeiende dwaalboek verskynsel.
Martin Weinek
Weinek was met tussenposes keer op keer betrokke by rolprente en televisie, byvoorbeeld in 1989 in die televisiereeks Calafati Joe. Buiten akteur is hy ook wynprodusent saam met sy vrou, Eva. Hulle het wyn begin vervaardig as stokperdjie in 1993 en boer op drie hektaar wingerde naby Heiligenbrunn.
NG gemeente Pretoria
regs|250px|duimnael|Die Bosmanstraatse kerkgebou van die NG gemeente Pretoria, intussen deels verkoop aan die Verenigende Gereformeerde gemeente Melodi ya Tshwane. Dis ontwerp deur [[Klaas van Rijsse.]]
Kantoorpakket
'n Kantoorpakket is 'n paar rekenaarprogramme (of "sagteware") wat saam gebruik word om tipiese kantoorwerk te doen. 'n Basiese kantoorpakket bestaan uit 'n woordverwerker, sigblad, voorleggingsprogram en meer. LibreOffice, Microsoft Office, IBM Lotus Symphony, en SSuite Office is die algemeenste.
NG gemeente Pretoria
Die NG gemeente Pretoria is die oudste gemeente van die Nederduitse Gereformeerde Kerk in Pretoria en nagenoeg die 59ste oudste gemeente in dié Kerk. Voor die verdeling van die Transvaalse Kerk in twee, drie en later vier Sinodes, was dit die vyfde oudste Transvaalse gemeente, net 12 jaar jonger as die oudste, Potchefstroom, gestig in 1842. Weens ingrypende demografiese veranderings in die sentrale dele van Pretoria sedert 1990, bestaan die gemeente sedert 2000 uit ses saamgestelde dele, naamlik die ou moedergemeente, Bronberg (1942), Burgerspark (1952), Arcadia (1951, waarby Meintjeskop in 1964 ingelyf is) en Harmonie (1957). Teen 2017 het ’n handjie vol Afrikaanssprekende NG lidmate in dié gebied oorgebly.
Kantoorpakket
SSuite Office is ook die enigste kantoorpakket wat Afrikaans asook Engelse hulpgidse bevat. Die kantoorpakket is ook heeltemal gratis vir aflaai. Daar is geen beperkings met die installasie van die sagteware nie. Die sagtewaremaatskappy lewer ook alle ander tipes sagteware soos bv. kommunikasie, grafiese, asook video/spraaktelefoonskakelingsagteware.
NG gemeente Pretoria
Stigting
duimnael|regs|160px|Ds. [[Adriaan Begemann|A.J. Begemann is in 1860 of '61, toe hy pas uit Nederland aangekom het, as Pretoria se eerste predikant bevestig. Hy het sy emeritaat in 1872 aanvaar.]]
Die gemeente Pretoria dateer van die jaar 1854 of ‘55, toe daar maar nog 28 wonings gepryk het op die plek waar later een van die grootste stede van Suid-Afrika en daarby die administratiewe hoofstad sou verrys. Omdat die huidige NG gemeente Pretoria ’n voortsetting is van die Hervormde gemeente Pretoria wat tot 1885 bestaan het – toe die twee kerkverbande saamgesmelt het, maar 'n gedeelte van die Hervormde Kerk as sodanig bly voortbestaan het – is die stigtingsdatum van hierdie gemeente ook dié van Hervormde gemeente Pretoria, naamlik die naweek van 8 en 9 September 1855.
Kantoorpakket
Die basiese platform waarop SSuite Office se sagteware funksioneer is die Win32-argitektuur van Microsoft. Deur die Win32-argitektuur te gebruik, word alle bedryfstelsels van Microsoft Windows ondersteun. Dis ook die rede waarom hul sagteware as groen tegnologie bestempel word. Deur derdepartyplatforms soos bv. Java en .NET te vermy, kan meer werk verrig word sonder om meer elektrisiteit te gebruik. Daar is ook verskeie ander kantoorpakkette te kry vanaf hul webtuiste.
Mercedes F1 W07 Hybrid
Die Mercedes F1 W07 Hybrid is die Formule Een renmotors van die Mercedes AMG Petronas F1-span vir die Formule Eenwêreldkampioenskap in 2016. Dit is die agtste Mercedes Formule Eenmotor.
Kantoorpakket
Oor die algemeen
Die handigheid van kantoorpakkette kan nie genoeg beklemtoon word nie. Microsoft het eerste begin met die sluiting van hul dokumentformaat sodat geen ander sagteware hul dokumente kan lees nie. Die docx- en xlsx-formaat debakel het nog nie oorgewaai nie. Daar is bespiegel dat Microsoft die internasionale standaardinstansie oorgeneem het om hul xml-dokumentstandaard daar te stel.
Die besversoenbare dokumentformate om te gebruik uit al die kantoorpakkette en bedryfstelsels is die volgende:
NG gemeente Pretoria
Hervormde naas NG gemeente
duimnael|links|300px|[[Kerkplein, Pretoria|Kerkplein tydens 'n Nagmaalsviering omstreeks 1870. Die huis aan die linkerkant met die twee gewels was die pastorie van ds. A.J. Begemann en het op die plek gestaan waar die Paleis van Justisie nou staan. Die kerk is in die 1860's tydens ds. Begemann se dienstyd deur William Skinner, die latere landdros, en Edward Lewis Devereux herbou. Dit het diens gedoen tot dit in September 1882 afgebrand het.]]
In die eerste jare van Pretoria se bestaan was die Hervormde gemeente die enigste daar en van sy koms tot 1866 was ds. Begemann die enigste plaaslike predikant van enige kerkgenootskap. Die Gereformeerde gemeente is in 1859 gestig, maar kon sy eerste leraar in die persoon van ds. N.J.R. Swart eers in 1866 ontvang. Die Anglikaanse gemeente is in 1869 gestig en eerw. Joseph Wills is as eerste leraar bevestig. In 1867 het ds. Frans Lion Cachet 'n NG gemeente in die distrik gestig, wat streng gesproke die stigtingsdatum van die NG gemeente Pretoria is. Dié gemeente het klein en kwynend gebly en het nooit 'n eie predikant of kerkgebou op die dorp gehad nie, maar wel 'n klein geboutjie aan Elandsrivier. Dié ds. Cachet het van 1865 af eiehandig die NG Kerk in Transvaal lewend gehou deur verwarring by Hervormde lidmate te saai en hulle te probeer wysmaak dat die Staatskerk (die Hervormde) liberaal was en gevaarlik vir die rus, vrede en welvaart van die Republiek. Ds. Begemann en sy kerkraad het in die distrik talle vergaderings gehou om die mense teen ds. Cachet se veldtog te waarsku. In Pretoria het ds. Cachet se veldtog geen ingang gevind nie, maar hy het wel in 1867 die gemeentetjie aan Pienaarsrivier opgerig wat, toe dit in 1885 met Kerkvereniging opgehef word, net 80 lidmate getel het.
Kantoorpakket
Oor die algemeen
Al die ander dokumentformate wat beskikbaar is, word elk beskerm deur sy eie kantoorpakket en skepper om sodoende die sagtewaremark oor te neem en markaandeel te verkry. Wees dus verdag op die dokumentformaat wat u gebruik. Gebruik so min as moontlik die volgende dokumentformate: docx, xlsx, odt, asook ods wanneer u dokumente uitruil of aan ander ontvangers of lesers van u dokumente stuur.
Mercedes F1 W07 Hybrid
Onthulling
Die F1 W07 Hybrid is op 19 Februarie 2016 amptelik vrygestel op die Silverstone-renbaan tydens 'n promosie-geleentheid, waartydens beide bestuurders 'n paar rondtes met die motor gery het. Amptelik is die motor op 21 Februarie onthul met die plasing van foto's op die internet en die volgende dag is daar ook 'n amptelike tentoonstelling gehou by die Barcelona-Catalunya-renbaan, vlak voor die begin van die wintertoetse.